„Emlékezz arra, hogy segíteni kell azokon, akik rászorulnak. Emlékezz arra, hogy önzetlen légy, fáradhatatlan, becsületes, igazmondó és önfeláldozó. Felejtsd el, ha félsz! Felejtsd el, ha gonosz indulataid vannak! Emlékezz arra, hogy mi a jó, és sose felejtsd el, hogy csak jót szabad tenned, ártanod soha.”

 (Szabó Magda)

**BESZÁMOLÓ A BÁBOLNAI ALAPSZOLGÁLTATÁSI KÖZPONT CSALÁD- ÉS GYERMEKJÓLÉTI SZOLGÁLATÁNAK BANÁN VÉGZETT**

**2024. ÉVI MUNKÁJÁRÓL**

****

**KÉSZÍTETTE:**

**TÓTH-FARKAS NIKOLETTA LENGYEL CSENGE**

 **INTÉZMÉNYVEZETŐ CSALÁDSEGÍTŐ**

A Bábolnai Alapszolgáltatási Központ életébe a 2016-os esztendő jelentős változásokat hozott, mivel a 2015. évi CXXXIII. törvény alapjaiban reformálta meg a szociális ellátások jelentős területeit.

A törvényi változások következtében 2016. január 1-től a Bábolnai Alapszolgáltatási Központ látja el Bana községben a család- és gyermekjóléti szolgáltatást.

2016. január 1-jétől a családsegítés csak gyermekjóléti szolgáltatással integráltan – egy szervezeti és szakmai egységben – működhet, így új intézményi formaként jelent meg települési szinten a család- és gyermekjóléti szolgálat, járási szinten pedig a család- és gyermekjóléti központ.

Az új feladatmegosztás szerint a települési önkormányzatok feladatkörében marad a lakóhely szintű minimumszolgáltatások biztosítása. Közös önkormányzati hivatal esetében a hivatal székhely szerinti település biztosítja a szolgáltatást a közös hivatalhoz tartozó településeken. Így vált feladatunkká Bana községben is a család-és gyermekjóléti szolgáltatás, mely 2016. január 1-jétől kizárólag egy szolgáltató/intézmény keretében működtethető. Fontos változás volt, hogy a család-és gyermekjóléti szolgálatok feladatai közül kikerültek a hatósági feladatok, pl. a védelembe vett gyermekek és családjaik gondozása. Ezt a feladatkört járási szinten az újonnan megalakult Gyermekjóléti Központok vették át.

A feladatok megosztása a következőképpen alakult:

TELEPÜLÉSI SZINT/család- és gyermekjóléti szolgálat: a települési önkormányzatok

feladatkörében marad a lakóhely szintű minimumszolgáltatások, általános segítő feladatok biztosítása. Közös önkormányzati hivatal esetében a hivatal székhelye szerinti település biztosítja a szolgáltatást a közös hivatalhoz tartozó valamennyi településen.

Feladatok:

* információnyújtás
* helyi szintű jelzőrendszer működtetése
* kríziskezelés
* ellátásokhoz való hozzájutás segítése - közvetítés szolgáltatásba (intézményen belül és intézményen kívül)
* természetbeni, pénzbeli ellátások nyújtásához alapvető segítő szolgáltatás (jogosultság megállapításában, folyósításban és felhasználásban való részvétel erre való felhatalmazás esetén)
* általános tanácsadások (szociális, életvezetési, mentális, háztartásgazdálkodási)
* szociális segítő munka – gyermekekkel és családjukkal, egyénekkel, gyermektelen családokkal végzett szociális munka
* csoportmunka
* egyéni- és csoportos készségfejlesztés
* közösségfejlesztés
* folyamatos kapcsolattartás és együttműködés a járásszékhelyen működő szociális és gyermekjóléti központtal

JÁRÁS SZINT/család- és gyermekjóléti központ, estünkben a Komáromi Tám-Pont Család- és Gyermekjóléti Intézmény.

Hatósági tevékenységhez kapcsolódó feladatok:

* kezdeményez gyermekvédelmi intézkedést: a gyermek védelembe vételét vagy súlyosabb fokú veszélyeztetettség esetén a gyermek ideiglenes hatályú elhelyezését, nevelésbe vételét,
* javaslatot készít: a veszélyeztetettség mértékének megfelelően a gyermek védelembe vételére, illetve a családi pótlék természetbeni formában történő nyújtására, a gyermek tankötelezettsége teljesítésének előmozdítására, a gyermek családjából történő kiemelésére, a leendő gondozási helyére vagy annak megváltoztatására, valamint a gyermek megelőző pártfogásának mellőzésére, elrendelésére, fenntartására és megszüntetésére,
* együttműködik a pártfogó felügyelői szolgálattal és a megelőző pártfogó felügyelővel a bűnismétlés megelőzése érdekében, ha a gyámhatóság elrendelte a gyermek megelőző pártfogását,
* a családjából kiemelt gyermek visszahelyezése érdekében szociális segítő munkát koordinál és végez – az otthont nyújtó ellátást, illetve a területi gyermekvédelmi szakszolgáltatást végző intézménnyel együttműködve – a család gyermeknevelési körülményeinek megteremtéséhez, javításához, a szülő és a gyermek közötti kapcsolat helyreállításához,
* utógondozást végez – az otthont nyújtó ellátást, illetve a területi gyermekvédelmi szakszolgáltatást végző intézménnyel együttműködve – a gyermek családjába történő visszailleszkedéséhez,
* védelembe vett gyermek esetében elkészíti a gondozási-nevelési tervet, szociális segítő munkát koordinál és végez, illetve a gyámhatóság megkeresésére a családi pótlék természetbeni formában történő nyújtásához

Speciális szolgáltatások:

* kapcsolattartás elősegítése, kapcsolattartási ügyelet
* gyermekvédelmi jelzőrendszeri készenléti ügyelet - telefonos segítőmunka
* utcai, lakótelepi szociális munka (ha a helyi viszonyok azt indokolják)
* kórházi szociális munka (ha a helyi viszonyok azt indokolják)
* jogi tájékoztatásnyújtás
* pszichológiai tanácsadás
* családkonzultáció, családterápia, családi döntéshozó konferencia biztosítása
* szakmai támogatás nyújtása az ellátási területén működő gyermekjóléti szolgálatok számára
* járási jelzőrendszeri koordinációs feladatok ellátása
* menekültek integrációjának segítése (arra kijelölt központok esetén, megváltozott feladat)
* szociális diagnózis készítése, szükségletfelmérés
* óvodai és iskolai szociális segítő tevékenység
* kiváltással kapcsolatos esetmenedzselési feladatok

**A Család- és Gyermekjóléti Szolgálat tevékenysége Banán 2024-ben**

A Bábolnai Alapszolgáltatási Központ Család- és Gyermekjóléti Szolgálatának a 2024. évi forgalma 346 alkalom volt, a szolgáltatásokat 47 fő vette igénybe.

A feladatokat 1 fő családsegítő munkatárs, Lengyel Csenge végzi. Ő csütörtöki napokon 8-9 óráig tart ügyfélfogadást a banai Polgármesteri Hivatal irodájában, ezután szükség szerint látogatja a családokat. A többi napon ügyfélfogadási időben Bábolnán állunk az ügyfelek rendelkezésére.

A családsegítő nem csak az ügyfélfogadási időben, hanem más napokon is felkeresi a családokat, illetve az ügyfelek Bábolnára is gyakran átjönnek.

**Gondozási esetek 2024-ben:**

Együttműködési megállapodást kötöttünk 9 családdal:

* ebből alapellátás keretében gondozott 6 család (18 fő), gyermekvédelmi gondoskodásban részesült 3 család (12 fő).

**Fő problémák**

**A szakmai tevékenység adatai:**

|  |  |  |
| --- | --- | --- |
| **Megnevezés** | **Szakmai tevékenységek halmozott száma** | **Szolgáltatásban részesülők száma** |
| Információnyújtás | 252 | 47 |
| Segítő beszélgetés | 135 | 35 |
| Tanácsadás | 95 | 28 |
| Ügyintézéshez segítségnyújtás | 44 | 12 |
| Családlátogatás | 137 | 41 |
| Pszichológiai tanácsadás | 6 | 3 |

**Jelzések**

A Bábolnai Alapszolgáltatási Központhoz 2024-ben **7** jelzés érkezett.

• Köznevelési Intézmény: 5 jelzés
 Bőnyi Szent István Király Általános Iskola: 3 jelzés (higiéniai probléma, kapcsolattartási probléma, iskolai hiányzások)

 Új Út Óvoda, Általános Iskola, Szakiskola, Készségfejlesztő Iskola, Kollégium, Egységes Gyógypedagógiai Módszertani Intézmény, Tata: 1 jelzés (gyermeknevelési problémák)

• Állampolgári bejelentés: 2 jelzés (családi-kapcsolati problémák, kábítószerfogyasztás gyanúja)

Minden jelzés után megtörtént a családlátogatás, válaszlevél küldése és megpróbáltunk megoldást találni a problémára.

A Család- és Gyermekjóléti Szolgálat a 2024-es évben éves szakmai tanácskozást, valamint 6 alkalommal szakmaközi megbeszélést szervezett közösen a bábolnai és banai jelzőrendszeri tagoknak.

A szolgálat családsegítője 2024-ben nem vett részt esetkonferencián.

A jelzőrendszeri tagok aktívak, együttműködőek. A szolgálat települési jelzőrendszeri felelőse és a tagok között rendszeres a kapcsolattartás.

A Család- és Gyermekjóléti Szolgálat folyamatosan együttműködik a Komáromi Tám-Pont Család- és Gyermekjóléti Intézménnyel. A szolgálat a beérkezett jelzésekről és az ezzel kapcsolatos intézkedésekről hetente jelentést küld a központnak. A családsegítő rendszeresen tartja a kapcsolatot az esetmenedzserrel, közös esetmegbeszéléseken, szakmai értekezleteken vesznek részt, közösen látogatják a szolgáltatást igénybe vevő családokat.

Az intézmény szakképzett munkatársainak köszönhetően sikerült megfelelően kezelni az új feladatokat és minőségi ellátást biztosítani az ellátottaknak. A továbbiakban is az ellátás minőségének folyamatos szinten tartására, lehetőség szerinti fejlesztésére törekszünk, szem előtt tartva a felmerülő szükségleteket, a célcsoportok igényeit.

Kérem a tisztelt Képviselő-testületet, hogy a 2024. évi munkáról készült beszámolót elfogadni szíveskedjen!

Bábolna, 2025.01.17.

 Tóth-Farkas Nikoletta

 intézményvezető